ระเบียบสำนักงานปรมาณูเพื่อสันติระเบียบสำนักงานปรมาณูเพื่อสันติว่าด้วยข้อมูลข่าวสารของราชการพ.ศ.๒๕๕๐ โดยที่เป็นการสมควรปรับปรุงระเบียบสำนักงานพลังงานปรมาณูเพื่อสันติว่าด้วยข้อมูลข่าวสารของราชการ พ.ศ. ๒๕๔๑ เพื่อให้การบริการ การจัดระบบ การขอการอนุญาตและการบริการข้อมูลข่าวสารของราชการที่อยู่ในความรับผิดชอบของสำนักงานปรมาณูเพื่อสันติเป็นไปด้วยความเรียบร้อยรวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับรู้ข้อมูลข่าวสารของราชการที่อยู่ในความครอบครองของหน่วยงานของรัฐให้เหมาะสมยิ่งขึ้นฉะนั้น อาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ และข้อ ๔แห่งประกาศคณะกรรมการข้อมูลข่าวสารของราชการ ลงวันที่ ๒๔ กุมภาพันธ์ พ.ศ. ๒๕๔๑เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเจ้าตรวจดูสำนักงานปรมาณูเพื่อสันติ จึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบสำนักงานปรมาณูเพื่อสันติว่าด้วยข้อมูลข่าวสารของราชการพ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ให้ยกเลิกระเบียบสำนักงานพลังงานปรมาณูเพื่อสันติว่าด้วยข้อมูลข่าวสารของราชการพ.ศ. ๒๕๔๑ บรรดาระเบียบข้อบังคับและคำสั่งอื่นใดของสำนักงานปรมาณูเพื่อสันติในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ระเบียบนี้ให้ใช้บังคับแก่ข้าราชการลูกจ้าง พนักงานราชการ และผู้มาช่วยปฏิบัติราชการของสำนักงานปรมาณูเพื่อสันติข้อ ๕ในระเบียบนี้ข้อมูลข่าวสารของราชการ หมายความว่าสิ่งที่สื่อความหมายให้รู้เรื่องราว ข้อเท็จจริงข้อมูลหรือสิ่งใดๆที่อยู่ในความครอบครองหรือควบคุมดูแลของสำนักงานปรมาณูเพื่อสันติคณะกรรมการหมายความว่าคณะกรรมการข้อมูลข่าวสารของราชการในสำนักงานปรมาณูเพื่อสันติหน่วยงานของรัฐ หมายความว่าราชการส่วนกลาง ราชการส่วนภูมิภาค ราชการส่วนท้องถิ่นรัฐวิสาหกิจและหน่วยงานอื่นตามกฎหมายว่าด้วยข้อมูลข่าวสารของราชการหน่วยงานในสังกัด หมายความว่าสำนักงานเลขานุการกรม สำนักกำกับดูแลความปลอดภัยทางนิวเคลียร์สำนักกำกับดูแลความปลอดภัยทางรังสี สำนักบริหารจัดการด้านพลังงานปรมาณูและสำนักสนับสนุนการกำกับดูแลความปลอดภัยจากพลังงานปรมาณูบริการข้อมูลข่าวสาร หมายความว่าการให้ตรวจดู ศึกษาค้นคว้า ขอรับหรือขอสำเนาข้อมูลข่าวสารของราชการข้อ ๖ให้เลขาธิการสำนักงานปรมาณูเพื่อสันติรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้เลขาธิการสำนักงานปรมาณูเพื่อสันติมีอำนาจวินิจฉัยสั่งการตามที่เห็นสมควรหมวด๑คณะกรรมการบริหารข้อมูลข่าวสารของราชการ ข้อ ๗ให้มี คณะกรรมการบริหารข้อมูลข่าวสารของราชการในสำนักงานปรมาณูเพื่อสันติเรียกโดยย่อว่า กขส.ปส. ประกอบด้วยรองเลขาธิการสำนักงานปรมาณูเพื่อสันติที่ได้รับมอบหมายเป็นประธานกรรมการรองเลขาธิการสำนักงานปรมาณูเพื่อสันติอื่นเป็นรองประธานเลขานุการกรมผู้อำนวยการสำนักกำกับดูแลความปลอดภัยทางนิวเคลียร์ผู้อำนวยการสำนักกำกับดูแลความปลอดภัยทางรังสีผู้อำนวยการสำนักสนับสนุนการกำกับดูแลความปลอดภัยจากพลังงานปรมาณูหัวหน้าศูนย์เทคโนโลยีสารสนเทศและหัวหน้าศูนย์วิศวกรรม เป็นกรรมการให้ผู้อำนวยการสำนักบริหารจัดการด้านพลังงานปรมาณูเป็นกรรมการและเลขานุการหัวหน้างานเผยแพร่และประชาสัมพันธ์สำนักบริหารจัดการด้านพลังงานปรมาณู และหัวหน้างานห้องสมุดสำนักบริหารจัดการด้านพลังงานปรมาณู เป็นกรรมการและผู้ช่วยเลขานุการข้อ ๘ให้คณะกรรมการมีอำนาจและหน้าที่ดังต่อไปนี้(๑) เสนอนโยบายหรือมาตรการเกี่ยวกับการบริหารการจัดระบบ การขอ การอนุญาตและการบริการข้อมูลข่าวสารของราชการ(๒)ให้คำแนะนำหรือเสนอความเห็นเกี่ยวกับข้อมูลข่าวสารของราชการที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารของราชการที่ไม่ต้องเปิดเผยหรือข้อมูลข่าวสารของราชการที่เป็นความลับของราชการ(๔)ให้คำแนะนำหรือเสนอความเห็นเกี่ยวกับประเภทของข้อมูลข่าวสารของราชการที่ควรจัดเก็บไว้ที่สำนักงานปรมาณูเพื่อสันติหรือส่งไปยังสำนักหอจดหมายเหตุแห่งชาติกรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารของราชการตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารของราชการอื่นที่เป็นประโยชน์ต่อราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับหน่วยงานของรัฐและเอกชน(๗)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดๆ ตามที่คณะกรรมการมอบหมาย(๙) เชิญบุคคลใดๆมาสอบถามหรือให้ชี้แจงแสดงความเห็นเกี่ยวกับข้อมูลข่าวสารของราชการ(๑๐)ดำเนินงานอื่นใดตามที่เลขาธิการสำนักงานปรมาณูเพื่อสันติมอบหมายข้อ ๙การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการไม่มาประชุมหรือไม่อยู่ในที่ประชุมให้รองประธานกรรมการเป็นประธานในที่ประชุมหรือถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดในที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดข้อ ๑๐ให้นำความในข้อ ๙มาใช้บังคับกับการประชุมคณะอนุกรรมการหรือคณะทำงานที่คณะกรรมการแต่งตั้งโดยอนุโลมข้อ ๑๑มติของคณะกรรมการต้องได้รับความเห็นชอบจากเลขาธิการสำนักงานปรมาณูเพื่อสันติก่อนจึงดำเนินการตามมตินั้นได้หมวด๒การจัดระบบข้อมูลข่าวสารของราชการ ข้อ ๑๒ให้หน่วยงานในสังกัดควบคุมดูแลและจัดประเภทข้อมูลข่าวสารของราชการที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่นและระเบียบของราชการไว้ให้ประชาชนเข้าตรวจดูในกรณีมีเหตุอันควรสงสัยว่า ข้อมูลข่าวสารของราชการใดจะเปิดเผยได้หรือไม่ให้นำเสนอคณะกรรมการให้คำแนะนำหรือความเห็นและนำเสนอเลขาธิการปรมาณูเพื่อสันติพิจารณาวินิจฉัยต่อไปข้อ ๑๓ในการดำเนินงานตามข้อ ๑๒ให้หน่วยงานในสังกัดจัดให้มีเจ้าหน้าที่เพื่อควบคุมดูแล ตรวจสอบ ติดตามและประสานงานในการดำเนินการดังกล่าวให้เป็นไปด้วยความเรียบร้อยและเป็นปัจจุบันอยู่เสมอข้อ ๑๔ให้หน่วยงานในสังกัดที่มีข้อมูลข่าวสารของราชการที่จะต้องส่งไปพิมพ์ในราชกิจจานุเบกษาตามกฎหมายว่าด้วยข้อมูลข่าวสารของราชการนำส่งข้อมูลข่าวสารของราชการดังกล่าวให้สำนักงานเลขานุการกรม เพื่อส่งไปลงพิมพ์ในราชกิจจานุเบกษาต่อไปทั้งนี้ เมื่อประกาศในราชกิจจานุเบกษาแล้วให้สำนักบริหารจัดการด้านพลังงานปรมาณูจัดเก็บเพื่อให้บุคคลเข้าตรวจดูได้หมวด๓การขอข้อมูลข่าวสารของราชการและการอนุญาต ข้อ ๑๕ให้บุคคลที่ประสงค์จะขอรับบริการข้อมูลข่าวสารของราชการทำหนังสือหรือยื่นคำขอเป็นลายลักษณ์อักษรพร้อมหลักฐานการแสดงตนรวมทั้งแสดงเหตุผลและความจำเป็นต่อเลขาธิการสำนักงานปรมาณูเพื่อสันติหรือผู้มีอำนาจอนุญาตการขอข้อมูลข่าวสารของราชการและการอนุญาตให้เป็นไปตามหลักเกณฑ์ที่สำนักงานปรมาณูเพื่อสันติกำหนดข้อ ๑๖การขอข้อมูลข่าวสารของราชการตามหมายเรียกพยานเอกสารของศาลให้นำเสนอเลขาธิการสำนักงานปรมาณูเพื่อสันติหรือผู้ได้รับมอบหมายพิจารณาอนุญาตทั้งนี้การรับรองสำเนาข้อมูลข่าวสารของราชการตามวรรคหนึ่งให้ข้าราชการผู้รับผิดชอบตั้งแต่ระดับ ๕ ขึ้นไปเป็นผู้รับรองสำเนาข้อมูลข่าวสารของราชการข้อ ๑๗ข้อมูลข่าวสารของราชการใด หากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารของราชการนั้นไว้เป็นพิเศษการขอข้อมูลข่าวสารของราชการและการอนุญาตต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยหมวด๔การบริการข้อมูลข่าวสารของราชการ ข้อ ๑๘ให้หน่วยงานในสังกัดรวบรวมจัดเตรียมและจัดให้มีข้อมูลข่าวสารของราชการที่ดำเนินการเสร็จแล้วและอยู่ในความรับผิดชอบเพื่อเผยแพร่ ขาย จำหน่าย จ่ายแจก ตรวจดูและศึกษาค้นคว้าตลอดจนจัดหาและจัดทำสำเนาข้อมูลข่าวสารของราชการดังกล่าวตามกฎหมายว่าด้วยข้อมูลข่าวสารของราชการข้อ ๑๙ข้อมูลข่าวสารของราชการที่อยู่ระหว่างดำเนินการให้ถือปฏิบัติตามข้อ ๑๘โดยอนุโลม เว้นแต่เป็นข้อมูลข่าวสารของราชการดังต่อไปนี้(๑)เรื่องลับตามระเบียบว่าด้วยการรักษาความปลอดภัยแห่งชาติ พ.ศ. ๒๕๑๗ หรือ(๒)ระเบียบที่คณะรัฐมนตรีกำหนดว่าด้วยการรักษาความลับของทางราชการ หรือ(๓)เรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการ หรือ(๔) เรื่องที่ผู้มีอำนาจอนุญาตเห็นว่าเป็นเรื่องที่ไม่ต้องเปิดเผยข้อ ๒๐ข้อมูลข่าวสารของราชการที่มีไว้เพื่อเผยแพร่ขายหรือจำหน่ายให้คิดค่าใช้จ่ายตามหลักเกณฑ์ที่สำนักงานปรมาณูเพื่อสันติกำหนดโดยคำแนะนำของคณะกรรมการข้อ ๒๑การเรียกค่าธรรมเนียมในการขอรับบริการข้อมูลข่าวสารของราชการให้นำประกาศคณะกรรมการข้อมูลข่าวสารของราชการตามพระราชบัญญัติข้อมูลข่าวสารของราชการพ.ศ. ๒๕๔๐ เรื่อง การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการมาใช้บังคับโดยอนุโลมทั้งนี้ เว้นแต่คณะกรรมการกำหนดหลักเกณฑ์ไว้เป็นอย่างอื่นการรับรองสำเนาข้อมูลข่าวสารของราชการตามวรรคหนึ่งให้ข้าราชการที่รับผิดชอบข้อมูลข่าวสารของราชการนั้นตั้งแต่ระดับ ๓หรือเทียบเท่าขึ้นไป เป็นผู้รับรองโดยลงลายมือชื่อ พร้อมทั้งชื่อตัวชื่อสกุลและตำแหน่ง ตลอดจนวันเดือนปี ให้ชัดเจน ทั้งนี้ ให้รับรองตามจำนวนที่ผู้ยื่นคำขอขอให้รับรองข้อ ๒๒รายได้จากการขายหรือจำหน่ายข้อมูลข่าวสารของราชการตามข้อ๒๐ และค่าธรรมเนียมตามข้อ ๒๑ ให้ปฏิบัติตามระเบียบของทางราชการข้อ ๒๓การบริการส่งข้อมูลข่าวสารของราชการที่เปิดเผยทางโทรสารให้ดำเนินการได้เฉพาะกรณีจำเป็นเร่งด่วน โดยให้คำนึงถึงความสิ้นเปลือง เช่นจำนวนข้อมูลข่าวสารของราชการระยะเวลา และค่าใช้จ่ายในการส่งทั้งนี้ให้หัวหน้าหน่วยงานในสังกัดเจ้าของเรื่องเป็นผู้พิจารณาอนุญาตข้อ ๒๔การบริการข้อมูลข่าวสารของราชการให้ดำเนินการให้แล้วเสร็จโดยเร็วหมวด๕สถานที่บริการข้อมูลข่าวสารของราชการ ข้อ ๒๕ให้สำนักบริหารจัดการด้านพลังงานปรมาณูสำนักงานปรมาณูเพื่อสันติจัดสถานที่บริการข้อมูลข่าวสารของราชการการติดต่อเพื่อขอรับข้อมูลข่าวสารของราชการหรือให้คำแนะนำในการติดต่อกับหน่วยงานของรัฐประกาศณ วันที่ ๑๙ กรกฎาคม พ.ศ. ๒๕๕๐เชาวน์รอดทองคำเลขาธิการสำนักงานปรมาณูเพื่อสันติปริยานุช/ผู้จัดทำ๒๐กันยายน ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๑๐ ง/หน้า ๓๕/๖ กันยายน ๒๕๕๐